અમદાવાદઃ નવસારી એ‌િગ્રકલ્ચર યુનિવર્સિટીના ઓવરસિયર એન્જિનિયર અને ભરૂચ સામાજિક વનીકરણ વિભાગના ક્લાર્કને એસીબીએ લાંચ લેતાં રંગેહાથ ઝડપી લઈ અા અંગે ગુના દાખલ કર્યા છે. અા અંગેની વિગત એવી છે કે નવસારી એ‌િગ્રકલ્ચર યુનિવર્સિટી કેમ્પસમાં હોસ્ટેલ બનાવવાનો કોન્ટ્રાક્ટ પૂરો થતાં તેના ‌િબલની ચુકવણી કરવા માટે ઓવરશિયર એન્જિનિયર પ્રજાપતિએ કોન્ટ્રાક્ટર પાસે રૂ. દોઢ લાખની લાંચની માગણી કરી હતી. જે રકમ સ્વીકારતાં એસીબીએ પ્રજાપતિને અાબાદ ઝડપી લીધા હતા. અા ઉપરાંત ભરૂચ સામાજિક વનીકરણ વિભાગમાં ક્લાર્ક તરીકે ફરજ બજાવતા રતન વસાવાએ એક નિવૃત્ત કર્મચારી પાસે મળવાપાત્ર લાભ મળી રહેતાં તે માટેની જરૂરી કાર્યવાહી કરી અાપવાના બદલામાં રૂ. પાંચ હજારની લાંચની માગણી કરી હતી, જે પૈકી રૂ. ૨૫૦૦ની રકમ સ્વીકારતાં રતન વસાવા પોલીસના છટકામાં ઝડપાઈ ગયા હતા.